wannaphong/clean_thaiwikipedia huggingface dataset:
# ศิลปะเชิงแนวคิด
ประวัติ 
ศิลปะแนวนี้กลุ่มแรก ๆ ที่ทำงานด้านศิลปะเชิงแนวคิด คือ กลุ่มลัทธิอนุตรนิยม (Suprematism) หรือสุปรีมาติสม์ คาซิมีร์ มาเลวิช (Kashmir Malevich) ค.ศ. 1878-1935 โดยวางทฤษฎีภาพเขียนชื่อว่า จัตุรัสสีดำ (1915) ไว้ว่า กำหนดวิธีเขียน และกรรมวิธีอื่น ๆ ให้อยู่ในรูปทรงเรขาคณิตแบบง่าย เช่นรูปสามเหลี่ยม สี่เหลี่ยม วงกลม หรือกากบาท ศิลปินยึดหลักที่ว่าปรากฏการณ์ต่าง ๆ ในโลก ไม่มีความหมายในตัวเองเลย จุดสำคัญส่วนใหญ่คือ ความรู้สึกของผู้ดูเมื่อพบสิ่งต่าง ๆ ในโลกรอบ ๆ ตัวต่างหาก ความรู้สึกนี้จะปรากฏเด่น สร้างความคิดสร้างสรรค์ สะเทือนใจมนุษย์มากกว่ารูปร่างของวัตถุนั้น ๆ"Malevich, Kasimir". Malevich, Kasimir: 2002. Suprematist Compositions. Reference web : http://www.ibiblio.org/wm/paint/auth/malevich/sup/. July 15, 2010. ต่อมาเป็นกลุ่มลัทธิดาดา (Dada) คือ มาร์เชล ดูชองป์ (Marcel Duchamp) ค.ศ 1917-1964 ที่ทำให้วัสดุสำเร็จรูป เข้าสู่ศิลปะที่เป็น รูป และความงาม ของ ความคิด ทำให้ศิลปะหลุดออกไปจากความสวยงามและงานฝีมือแบบเดิม ๆ"Merritt, Richard K." .Merritt, Richard K. 2010. Intentions: Logical and Subversive The Art of Marcel Duchamp, Concept Visualization, and Immersive Experience.THE MARCEL DUCHAMP STUDIES ONLINE JOURNAL.  Reference web : http://www.toutfait.com/online_journal_details.php?postid=1567 . July 15, 2010 . และกลุ่มแอ็คชัน (Action) อีฟ แคลง (Yves Klein) ใช้ผู้หญิงเปลือยตัวที่ละเลงสีน้ำเงินบนร่างกายแล้วไปเกลือกกลิ่งบนผืนผ้าที่ขึงกางอยู่บนพื้นห้องศุภชัย สิงห์ยะบุศย์, รศ. 2547.ประวัติศาสตร์ศิลปะตะวันตก ฉบับสมบูรณ์. กรุงเทพฯ : บริษัทวาดศิลป์. 240 หน้า, ISBN 974-961-9706 (หน้า 230, 232)
 
ส่วนศิลปินที่ทำงานสร้างสรรค์ด้านศิลปะเชิงแนวคิดที่มีชื่อเสียงมากที่สุดคนหนึ่ง คือ คริสโต (Jarachef Cristo) ใช้คอนเซ็ป เรื่องการห่อ (package) โดยใช้วัสดุต่าง ๆ ที่สามารถห่อได้มาใช้ห่อ โดยมีหลักคิดในการสร้างว่า สิ่งที่ถูกปิดบังอำพรางไว้จะก่อให้เกิดความสงสัยใคร่รู้ และคนต่อมา ออง คาวารา (On Kawara) ทำงานชุด “ฉันตื่นแล้ว” คาวาราจะส่งไปรษณียบัตรถึงเพื่อนและคนรู้จักเป็นจำนวนสองฉบับทุก ๆ วัน ด้านหลังไปรษณียบัตรประทับตราว่า “ฉันตื่นแล้ว” ไว้พร้อมลงวันที่ ผลงานชิ้นนี้คาราวาต้องการสื่อสารถึงช่วงเวลาแห่งสติอณิมา ทัศจันทร์. 2553. ศิลปะเชิงแนวคิดของ.ดาเนียล มาร์โซนา. กรุงเทพฯ : บริษัทเดอะแกรทไฟน์อาร์ท จำกัด,100 หน้า, ISBN 978-974-1605-08-8 ,(หน้า 6,70) 

ศิลปินคนสำคัญ

Marina Abramović
Vikky Alexander
Billy Apple
Art & Language
Michael Asher
John Baldessari
Artur Barrio
Robert Barry
Lothar Baumgarten
Joseph Beuys
Sebastian Bieniek
เมล บอชเนอร์
Allan Bridge
Marcel Broodthaers
Chris Burden
Daniel Buren
Victor Burgin
Sophie Calle
Martin Creed
Mark Divo
มาร์แซล ดูว์ช็อง
Olafur Eliasson
Henry Flynt

Andrea Fraser
Kendell Geers
Thierry Geoffroy
Gilbert and George
Allan Graham
Dan Graham
Hans Haacke
Iris Häussler
Oliver Herring
Jenny Holzer
Zhang Huan
Douglas Huebler
David Ireland
Ray Johnson
Ronald Jones
Ilya Kabakov
On Kawara
Jonathon Keats
Mary Kelly
อีฟว์ แกล็ง
Joseph Kosuth
John Latham

Matthieu Laurette
Sol LeWitt
Mark Lombardi
Piero Manzoni
Danny Matthys
Allan McCollum
Cildo Meireles
Bruce Nauman
โยโกะ โอโนะ
เกนโจ กูลาน
Dennis Oppenheim
Adrian Piper
William Pope.L
Dmitri Prigov
Martha Rosler
Allen Ruppersberg
Stelarc
Hiroshi Sugimoto
Wolf Vostell
Lawrence Weiner
Gillian Wearing
Christopher Williams
เดวิด วูดอาร์ด
# การสังเคราะห์นิวเคลียส
การสังเคราะห์นิวเคลียส  คือกระบวนการในการสร้างนิวเคลียสของอะตอมใหม่ขึ้นจากนิวคลีออนเดิมที่มีอยู่ก่อนแล้ว (โปรตอนและนิวตรอน) เชื่อว่านิวคลีออนดั้งเดิมเองนั้นกำเนิดขึ้นจากการรวมตัวของควาร์ก-กลูออนพลาสมาในเหตุการณ์บิกแบงขณะที่มันมีอุณหภูมิเย็นลง 2 ล้านล้านองศา ไม่กี่นาทีหลังจากนั้น จากเพียงโปรตอนและนิวตรอนจึงได้เกิดเป็นนิวเคลียสของลิเทียมและเบอริลเลียม (ที่เลขมวล 7) แต่ก็มีเพียงจำนวนน้อยมาก จากนั้นกระบวนการฟิวชั่นจึงหยุดลงเมื่ออุณหภูมิและความหนาแน่นลดต่ำลงอย่างรวดเร็วจากการที่เอกภพขยายตัวออก กระบวนการแรกสุดของการสังเคราะห์นิวเคลียสดั้งเดิมนี้อาจเรียกชื่อว่า นิวคลีโอเจเนซิส ก็ได้

สำหรับการเกิดการสังเคราะห์นิวเคลียสในลำดับถัดมาของอะตอมธาตุหนัก เกิดขึ้นได้หลังจากการระเบิดของดาวฤกษ์มวลมากและซูเปอร์โนวาในช่วงเวลาเดียวกัน ตามหลักการของทฤษฎีนี้ ไฮโดรเจนและฮีเลียมจากบิกแบง (รวมถึงอิทธิพลจากความหนาแน่นของสสารมืด) ควบรวมกันกลายเป็นดาวฤกษ์ยุคแรกในราว 500 ล้านปีหลังจากบิกแบง ธาตุที่เกิดในช่วงการสังเคราะห์นิวเคลียสของดาวฤกษ์มีเลขอะตอมตั้งแต่ 6 (คาร์บอน) ไปจนถึงอย่างน้อย 98 (แคลิฟอร์เนียม) ซึ่งสามารถตรวจจับได้ในเส้นสเปกตรัมของซูเปอร์โนวา การเกิดซินทีสิสของธาตุหนักเหล่านี้เกิดได้ทั้งจากปฏิกิริยานิวเคลียร์ฟิวชั่น หรือจากนิวเคลียร์ฟิชชั่น และบางครั้งก็มีการสลายปลดปล่อยอนุภาคเบตาเกิดขึ้นด้วย
# ไวเคลฟ ฌอง
นีลูเซต ไวเคลฟ ฌอง (Neluset Wyclef Jean) เกิดเมื่อวันที่ 17 ตุลาคม ค.ศ. 1972 เป็นนักดนตรีชาวเฮติ-อเมริกัน แร็ปเปอร์ และโปรดิวเซอร์เพลง เคยเป็นสมาชิกวงฟูจีส์
# เจอร์รี หยาง
คำสำคัญ "เจอร์รี หยาง" สามารถหมายถึง

เจอร์รี หยาง (วิสาหกร) - ผู้ร่วมก่อตั้งยาฮู!
เจอร์รี หยาง (นักพนัน) - ผู้ชนะการแข่งขันไพ่โปเกอร์ต่อเนื่องระดับโลก ค.ศ. 2007
หยาง จื่อ-หยวน (จิตรกร) - จิตรกรไต้หวัน
เซียงจง หยาง - นักวิทยาศาสตร์ด้านชีววิทยา
# หลุมดำมวลปานกลาง
หลุมดำมวลปานกลาง (IMBH) คือหลุมดำที่มีมวลมากกว่าหลุมดำจากดาวฤกษ์ (หลักสิบเท่าของมวลดวงอาทิตย์) อย่างเห็นได้ชัด แต่ก็น้อยกว่าหลุมดำมวลยวดยิ่งอยู่มาก (หลายล้านเท่าของมวลดวงอาทิตย์)

หลักฐานการมีอยู่ของหลุมดำประเภทนี้ค่อนข้างน้อยเมื่อเทียบกับหลุมดำอีกสองประเภท มีการค้นพบแห่งกำเนิดรังสีเอ็กซ์ที่สว่างอย่างยิ่ง (ultra-luminous X ray source; ULX) ในดาราจักรใกล้เคียงที่น่าสงสัยว่าจะเป็นหลุมดำมวลปานกลาง ขนาดของมวลอยู่ระหว่าง 100-1,000 เท่าของมวลดวงอาทิตย์ แหล่งกำเนิดรังสีเอ็กซ์ชนิดนี้ตรวจพบอยู่ในย่านกำเนิดดาวฤกษ์ (เช่น ดาราจักรดาวระเบิด M82) และน่าจะมีความเกี่ยวข้องกับกระจุกดาวอายุน้อยหลายแห่งซึ่งสังเกตพบในย่านเดียวกัน อย่างไรก็ดีเพียงการตรวจจับมวลที่มีการเปลี่ยนแปลงโดยการวิเคราะห์สเปกตรัมแสงของดาวคู่ ก็สามารถเผยถึงการมีอยู่ของหลุมดำมวลปานกลางว่าเป็นการพอกพูนมวลของ ULX ได้
# นิทรรศการศิลปะแห่งปารีส
นิทรรศการศิลปะแห่งปารีส (,) ที่เริ่มขึ้นเมื่อปี ค.ศ. 1725 เป็นงานนิทรรศการศิลปะที่จัดขึ้นอย่างเป็นทางการโดยสถาบันวิจิตรศิลป์แห่งฝรั่งเศสในกรุงปารีส ระหว่างปี ค.ศ. 1748 ถึงปี ค.ศ. 1890 งานนิทรรศการศิลปะแห่งปารีสประจำปีหรือปีละสองครั้งถือกันว่าเป็นงานนิทรรศการศิลปะที่สำคัญของโลกตะวันตก ตั้งแต่ปี ค.ศ. 1881 ผู้จัดงานแสดงก็เปลี่ยนมือไปเป็นสมาคมศิลปินแห่งฝรั่งเศส (Société des Artistes Français)
ใน 1900 ประติมากรอิตาลี จิโอวานนี่มาร์ติ De พำนักอยู่ในกรุงปารีสได้รับรางวัลเป็นครั้งแรกที่ได้รับรางวัลพิเศษของร้านกับการทำงานของรูปปั้นบรอนซ์สิทธิ  "เลอPêcheurเด criquets"  (ตั๊กแตนชาวประมง)  Mariantonietta Petrusa Picone (2000)  ศิลปะในเนเปิลส์ 1920-1945: ปียาก  นาโปลี: Electa นาโปลี ISBN 9788843585298 พี 325
# เฉิน โหย่วเลี่ยง
เฉิน โหย่วเลี่ยง (1320-23 สิงหาคม 1363For those cross-referencing the Mingshi, in the old Chinese calendar 至正二十三年 refers to the year 1363 CE, 七月二十日 refers to 8月29日 or August 29, and 八月二十六日 refers to 10月4日 or October 4.) เป็นผู้ก่อตั้งและจักรพรรดิองค์แรกของเฉินฮั่น รัฐในช่วงปลายราชวงศ์หยวนและต้น ราชวงศ์หมิงของประวัติศาสตร์จีน

 ประวัติ 
เฉิน โหย่วเลี่ยง เกิดในครอบครัวชาวประมงในเหมี่ยนหยาง (沔陽) ในมณฑลหูเป่ย์ทุกวันนี้ บ้างก็ว่าเขาเกิดมาพร้อมกับนามสกุลเฉิน บ้างก็ว่าเขาเกิดมาพร้อมกับนามสกุลเซี่ย (謝)童承叙的《平漢錄》記載：「陳友諒，沔陽人，本姓謝，祖千一，贅於陳，遂從其姓。父普才，黃蓬漁子也。」陳友諒本姓謝，祖父時入贅陳家，改姓陳。此說被《明史》採納，流傳廣泛。

บันทึกของทางฝั่งเวียดนามบอกว่าเขาเป็นบุตรชายของ เฉิน อี้จี้ (陳益稷 หรือ Trần Ích Tắc) ผู้นำราชวงศ์ตรันห์ที่ตั้งรกรากอยู่ในราชวงศ์หยวน《大越史記全書》本紀卷之七：“甲午（紹豐）十四年元至正十四年春二月，北邊帥臣驛奏，元陳友諒起兵，遣使來乞和親友諒，陳益稷子。”、“辛丑（大治）四年元至正二十一年二月，明太祖攻江州。陳友諒退居武昌，使人來乞師，不許。”

เฉินเคยรับราชการเป็นนายอำเภอก่อนที่จะมาเป็นนายพลภายใต้การปกครองของ หนี่ เหวินจุน ในช่วง กบฏโพกผ้าแดง เฉินภายหลังฆ่า หนี่ เหวินจุน โดยอ้างว่า หนี่ วางแผนที่จะลอบสังหาร สฺวี โฉวฮุ่ย ผู้นำกลุ่มกบฏโพกผ้าแดง ภายหลังเฉินได้โจมตี สฺวี โฉวฮุ่ย และฆ่าเขา

ใน ค.ศ. 1357 เฉินประกาศตนเป็น "ราชาแห่งฮั่น" ใน เจียงโจว (江州; จิ่วเจียง, มณฑลเจียงซีในปัจจุบัน) และจักรพรรดิในปีถัดมาหลังจากที่ สฺวี โฉ่วฮุ่ย เสียชีวิต ชื่อยุคของเขา เช่นเดียวกับชื่ออาณาจักรของเขาคือ "ต้าฮั่น" (大汉 แปลว่า "ฮั่นที่ยิ่งใหญ่") จากปี ค.ศ. 1359 ถึง 1363 กองเรือของเฉินแข็งแกร่งที่สุดใน แม่น้ำแยงซี ตอนบน อย่างน้อยพลังอำนาจของเขาก็ยิ่งใหญ่พอๆ กับรัฐกบฏอื่น อู่ นำโดยจู ยฺเหวียนจาง ผู้ก่อตั้ง ราชวงศ์หมิง

thumb|left|กบฏและขุนศึกปลายราชวงศ์หยวน รวมทั้งอาณาเขตที่ควบคุมโดย เฉิน โหย่วเลี่ยง ในต้นปี ค.ศ. 1363

ใน ค.ศ. 1360 กองเรือและกองทัพของต้าฮั่นเริ่มทำสงครามกับกองกำลังอู่อย่างยาวนาน - มีฐานที่มั่นในเวลานั้นใน จี้ชิง (ปัจจุบันคือ หนานจิง) และต่อมาเปลี่ยนชื่อเป็น "หมิง" ในปี ค.ศ. 1368 การโจมตีเมืองหลวงของอู่แต่กลับพ่ายแพ้ด้วยปัญญาที่ยอดเยี่ยม (ส่วนหนึ่งน่าจะเกิดจากการละทิ้งของกองเรือต้าฮั่นเมื่อต้นปี) สงครามดำเนินต่อไปจนถึง ยุทธการที่ทะเลสาบปั๋วหยาง ที่กองเรืออู่เอาชนะกองเรือต้าฮั่นที่ใหญ่กว่าอย่างหวุดหวิดหลังจากการต่อสู้สามวัน

หนึ่งเดือนหลังการต่อสู้ที่ทะเลสาบปั๋วหยาง กองเรือต้าฮั่นพยายามหนีออกจากทะเลสาบปั๋วหยาง ระหว่างการรบทางเรือเฉินถูกฆ่าตาย (เขาถูกกล่าวว่าเสียชีวิตจากบาดแผลลูกศรที่ศีรษะ) เขาอายุ 43 ปีตอนที่เขาเสียชีวิตในวันที่ 3 ตุลาคม ค.ศ. 1363

ขณะที่มกุฎราชกุมารเฉินชาน (陈善) ถูกจับกุม เฉิน โหย่วเลี่ยง สืบทอดต่อโดยลูกชายคนที่สองของเขา เฉิน หลี่ ซึ่งถูกโจมตีโดยกองเรือและกองทัพของอู่ไม่นานหลังจากนั้น การพิชิตต้าฮั่นใช้เวลาสองปี เมื่อเดือนเมษายน ค.ศ. 1365 อาณาจักรต้าฮั่นสูญหายไปและดินแดนทั้งหมดเป็นส่วนหนึ่งของฐานอำนาจของอู่

 ชื่อยุค 
ต้าอี้ (大義) 1360
ต้าติง (大定) 1361-1363

 ครอบครัว 
 บรรพบุรุษ:เฉิน เฉียนอี้ (陈千一)
 บิดา:Chen Pucai (陈普才) กลายเป็น Marquis Cheng'en (承恩侯) โดย จู ยฺเหวียนจาง หลังจากการล่มสลายของฮั่น
 มารดา:จากตระกูลอู่ (吴氏)
 พี่น้อง
 Chen Youfu (陈友富) ได้รับการเลื่อนตำแหน่งเป็น Marquis Guiren (归仁伯) โดย จู ยฺเหวียนจาง
# นิทรรศการศิลปะตกรอบ
นิทรรศการศิลปะตกรอบ (,) คือนิทรรศการแสดงงานศิลปะที่ถูกปฏิเสธไม่ให้เข้าแสดงในนิทรรศการศิลปะแห่งปารีส หรือ “ซาลอน” ซึ่งเป็นนิทรรศการศิลปะที่จัดขึ้นอย่างเป็นทางการโดยสถาบันวิจิตรศิลป์แห่งฝรั่งเศสในกรุงปารีส แต่นิทรรศการศิลปะตกรอบครั้งสำคัญคือนิทรรศการศิลปะตกรอบของปี ค.ศ. 1863

ที่มา
ในช่วงกลางคริสต์ศตวรรษที่ 19 ปารีสเป็นศูนย์กลางของศิลปินทุกสาขาตั้งแต่กวี, จิตรกร, ประติมากร และอื่นๆRoss King, The Judgement of Paris (2006), p59. ปารีสกลายเป็นสถานที่ที่ต้องไปและเป็นเมืองหลวงของศิลปะของโลก ศิลปินที่ต้องการที่จะสร้างชื่อเสียงก็จะต้องพยายามนำงานเข้าแสดงที่ “ซาลอน” หรือต้องศึกษาในฝรั่งเศส การได้รับเข้าแสดงงานในซาลอนเป็นสิ่งจำเป็นเพื่อการดำรงอยู่ของศิลปิน ชื่อเสียงและอาชีพอาจจะได้รับการชื่นชูหรือได้รับการโจมตีจนเสียหายก็มาจากการได้รับการยอมรับหรือปฏิเสธโดยซาลอนIbid., p57.

ราวคริสต์ทศวรรษ 1830 ห้องแสดงภาพในปารีสก็เริ่มจัดงานแสดงศิลปะขนาดเล็ก ซึ่งเป็นงานแสดงส่วนบุคคลของงานที่ได้รับการปฏิเสธโดยคณะกรรมการตัดสินของซาลอน และอันที่จริงแล้วการแสดงศิลปะตกรอบครั้งใหญ่ของปี ค.ศ. 1863 ก็จัดโดยรัฐบาลฝรั่งเศสเอง ในปีนั้นศิลปินทำการประท้วงคณะกรรมการตัดสินของซาลอนที่ปฏิเสธงานถึง 3,000 ชิ้น ซึ่งเป็นจำนวนงานที่ได้รับการปฏิเสธที่สูงกว่าปกติ ประกาศอย่างเป็นทางการกล่าวว่า “เราต้องการที่จะให้ประชาชนเป็นผู้ตัดสินว่าการประท้วงการตัดสินของคณะกรรมการนี้ยุติธรรมหรือไม่ด้วยตนเอง” จักรพรรดินโปเลียนที่ 3 จึงมีพระราชประกาศให้ศิลปินที่ถูกปฏิเสธงานนำงานไปตั้งแสดงในบริเวณที่ติดกับบริเวณที่มีการจัดนิทรรศการศิลปะแห่งปารีสอย่างเป็นทางการได้ 

นักวิพากษ์ศิลป์และมหาชนต่างก็เย้ยหยันงาน “ตกรอบ” ที่รวมทั้งงานจิตรกรรมที่ในปัจจุบันเป็นงานที่มีชื่อเสียงเช่นงาน “อาหารกลางวันบนลานหญ้า” (Le déjeuner sur l'herbe) โดยเอดวด มาเนท์ และภาพ “สตรีในชุดขาว” โดยเจมส์ แม็คนีลล์ วิสต์เลอร์ แต่การแสดงก็ได้รับความสนใจพอที่จะทำให้เกิดการเขียนแนวการเขียนแบบอาวองการ์ดขึ้น จากแรงยุยงของมาเนท์จิตรกรอิมเพรสชันนิสม์ก็เริ่มแสดงงานเขียนนอกนิทรรศการศิลปะแห่งปารีสกันมากขึ้นเริ่มตั้งแต่ปี ค.ศ. 1874 และประสบกับความสำเร็จ หลังจากนั้นก็ได้มีการจัด “นิทรรศการศิลปะตกรอบ” ขึ้นในกรุงปารีสในปี ค.ศ. 1874, ค.ศ. 1875 และ ค.ศ. 1886 จากนั้นความนิยมของงานนิทรรศการศิลปะแห่งปารีสก็เริ่มจะวายลง
# พารัน
พารัน  เป็นศิลปินบอยแบนด์จากประเทศเกาหลีใต้ ประกอบด้วยสมาชิก 5 คนได้แก่ P.O , A.J. , Ryan , Ace และ Neo ชื่อวง PARAN นั้นแปลว่า ท้องฟ้า มาจากการนำเอาชื่อของสมาชิกแต่ละคนมารวมกัน ได้แก่ P.O , A.J. , Ryan , Ace และ Neo  และคำว่า PARAN นั้นยังมีความหมายคล้ายกับคำว่า Big Bang ที่เหมือนกับการแจ้งเกิดโด่งดังเหมือนเสียงระเบิดลูกใหญ่ๆ แล้วก็ยังใช้แทนความหมายของชุดเด็กนักเรียนที่มีสีฟ้าอีกด้วย 

ซึ่งหลังจากที่ทั้ง 5 ผ่านการออดิชั่นจนได้กลายเป็นหนึ่งในสมาชิกวง พวกเขาก็ถูกจับให้มาใช้ชีวิตอยู่ร่วมกันเป็นเวลา 2 ปีเพื่อฝึกร้องและซ้อมเต้นอย่างหนัก รวมทั้งยังต้องหัดเรียนพูดภาษาอังกฤษและญี่ปุ่นให้คล่อง เนื่องจากทางต้นสังกัดต้องการให้จะให้พวกเขาโด่งดังในต่างประเทศด้วย และในที่สุดพวกเค้าก็ได้ออกอัลบั้มชุดแรกชื่อว่า 'Paran The First' โดยมีเพลง 'First Love' เป็นเพลงเปิดตัว

 สมาชิก 

 ไรอัน 
 ชื่อจริง : Chu Jong Hyuk - ชู จง ฮยอก
 ชื่อในวงการ : Ryan ไรอัน
 ตำแหน่ง : นักร้อง (Lead Vocal) , หัวหน้าวง
 วันเกิด : 19 ตุลาคม ค.ศ. 1983
 ศาสนา : คริสต์
 การศึกษา : มหาวิทยาลัย Chung Ang สาขาการละครและภาพยนตร์
 ดีบิว : ปี ค.ศ. 2005 หนึ่งในสมาชิกวง Paran ผลงานอัลบั้มชุดที่ 1 "Paran The First"
 ความสามารถพิเศษ : ว่ายน้ำ , กีฬา
 งานอดิเรก : ออกกำลังกาย
 บุคลิก :  อ่อนแอกับสภาพแวดล้อมที่สดใสบนโลกใบนี้
 นักร้องที่ชอบ : Stevie Wonder , ผักฮโยชิน
 เพลงโปรด : ทุกเพลงของ Stevie Wonder กับเพลง (โหยหา) ของผักฮโยชิน (อัลบั้มที่ 2 แทรกที่ 2)

 นีโอ 
 ชื่อจริง : Yang Seung Ho - ยัง ซึง โฮ
 ชื่อในวงการ : Neo - นีโอ
 ตำแหน่ง : นักร้อง (Vocal)
 วันเกิด : 22 สิงหาคม ค.ศ. 1985
 การศึกษา : Seoul Institute of Art
 ดีบิว : ปี ค.ศ. 2005 หนึ่งในสมาชิกวง Paran ผลงานอัลบั้มชุดที่ 1 "Paran The First"
 งานอดิเรก : ขับรถ ออกกำลังกาย
 ความสามารถพิเศษ : กีฬา
 บุคลิก : บุคลิกของกรุ๊ปเลือด O ก็คือ การเป็นหุ่น
 นักร้องที่ชอบ : Westlife
 เพลงโปรด : ทุกเพลงที่เจ๋งๆ

 เอซ 
 ชื่อจริง : Choi Sung Wook- ชเว ซอง อูค
 ชื่อในวงการ : Ace - เอช
 ตำแหน่ง : นักร้อง (Vocal)
 วันเกิด : 11 กุมภาพันธ์ ค.ศ. 1987
 การศึกษา : Kyung Hee High School
 ดีบิว : ปี ค.ศ. 2005 หนึ่งในสมาชิกวง Paran ผลงานอัลบั้มชุดที่ 1 "Paran The First"
 ความสามารถพิเศษ : ร้องเพลง
 บุคลิก : สดใสและกระฉับกระเฉง
 นักร้องที่ชอบ : Luther Vandross, คิมกอนโม
 เพลงโปรด : เพลง (มีเพียงสองเราตลอดไป) ของผักจินยอง
 งานอดิเรก : ร้องเพลง

 พีโอ 
 ชื่อจริง : Lee Soo In - อี ซู อิน
 ชื่อในวงการ : P.O.- พีโอ
 ตำแหน่ง : นักร้อง (Vocal)
 วันเกิด : 9 เมษายน ค.ศ. 1987
 ครอบครัว : คุณพ่อ , คุณแม่ , พี่ชาย
 การศึกษา :Yang Jae High School
 ดีบิว : ปี ค.ศ. 2005 หนึ่งในสมาชิกวง Paran ผลงานอัลบั้มชุดที่ 1 "Paran The First"
 ความสามารถพิเศษ : MIDI
 นักร้องที่ชอบ : Babyface , Stevie Wonder
 เพลงโปรด : เพลง Just Once ของ James Ingram
 งานอดิเรก :ฟังเพลง แต่งเพลง

 เอเจ 
 ชื่อจริง : Kim Jae Seob - คิม แจ ซอบ
 ชื่อในวงการ : AJ - เอเจ
 ตำแหน่ง : นักร้อง (Rapper). น้องเล็ก
 วันเกิด : 4 มิถุนายน ค.ศ. 1991
 การศึกษา : Korea Kent Foreign School
 ดีบิว : ปี ค.ศ. 2005 หนึ่งในสมาชิกวง Paran ผลงานอัลบั้มชุดที่ 1 "Paran The First"
 ความสามารพิเศษ : ร้องเพลงแร๊พ
 นักร้องที่ชอบ : Eminem , Drunken Tiger , MC Mong
 เพลงโปรด : เพลง Stan ของ Eminem , เพลง ของ Drunken Tiger
 งานอดิเรก : เล่นเกมคอมพิวเตอร์

 ผลงานเพลง 
 Paran the first [2005.8]
 Beyond The Blue Sky [2006.9]
# ฌ็อง-แบร์ทร็อง อาริสตีด
ฌ็อง-แบร์ทร็อง อาริสตีด  เกิดวันที่ 15 กรกฎาคม ค.ศ. 1953 อดีตประธานาธิบดีแห่งประเทศเฮติ เป็นผู้นำของเฮติคนแรกที่มาจากการเลือกตั้ง โดยดำรงตำแหน่งครั้งแรกเป็นระยะเวลาสั้น ๆ ในปี ค.ศ. 1991 ก่อนจะถูกรัฐประหาร และกลับมาดำรงตำแหน่งอีกครั้งระหว่างปี ค.ศ. 1994 ถึง 1996 และ ค.ศ. 2001 ถึง 2004 ก่อนจะถูกขับออกจากตำแหน่งจากการรัฐประหาร และได้ลี้ภัยไปอยู่ในประเทศแอฟริกาใต้ อาริสตีดได้กล่าวหาว่าสหรัฐอเมริกาเป็นผู้อยู่เบื้องหลังการรัฐประหารครั้งหลังนี้

อาริสตีดจบการศึกษาด้านปรัชญา และเคยเป็นนักบวชโรมันคาทอลิกก่อนจะมาเป็นนักการเมือง ในระหว่างดำรงตำแหน่งประธานาธิบดี เขาถูกกล่าวหาว่าได้ออกคำสั่งกวาดล้างนักการเมืองฝ่ายตรงข้าม ค้ายาเสพติด ฟอกเงิน และคอร์รัปชัน
# คิม โซ-อึน
คิม โซ-อึน (; เกิด 6 กันยายน ค.ศ. 1989) เป็นนักแสดงหญิงชาวเกาหลีใต้ เธอเริ่มมีชื่อเสียงในปี 2009 จากละครโทรทัศน์ชื่อดังเรื่องรักฉบับใหม่หัวใจ 4 ดวง เธอได้แสดงในละครหลากหลายแนว อาทิ Happiness in the Wind, ขอจูบสักพันครั้ง เพื่อฝันของเรา, เกมลวงแหล, บัณฑิตรัตติกาล, Our Gap-soon, Evergreen และ เรื่องราวความรักวุ่นๆ ของ 3 พี่น้อง

 ผลงาน 
 ละครโทรทัศน์ 
 Sisters of the Sea (ค.ศ. 2005)
 Sad Love Story (ค.ศ. 2005)
 Drama City (ค.ศ. 2006)
 Byul Soon Gum (ค.ศ. 2007)
 Empress Chun Chu (ค.ศ. 2009)
 Boys Over Flower (ค.ศ. 2009)
 The Man Who Can't Get Married (ค.ศ. 2009)
 A Good Day For The WInd To Blow (ค.ศ. 2010)
 A Thousand Kisses (ค.ศ. 2011)
 Secret Angel (ค.ศ. 2012)
 Happy Ending (ค.ศ. 2012)
 Horse doctor (ค.ศ. 2012-2013)
 After School : Lucky or Not / After School Bokbulbok (ค.ศ.2013)
 Liar Game (ค.ศ. 2014)
 Scholar Who Walks the Night (ค.ศ. 2015)
 Falling for Challenge (ค.ศ. 2015)
 Pounding Spike 2 (ค.ศ. 2016)
 Our Gab Soon (ค.ศ. 2016)
That Man Oh Soo  (ค.ศ. 2018)

 ภาพยนตร์ 
 Sassy Girl  (ค.ศ. 2004)
 Foolish Game (ค.ศ. 2004)
 Fly, Daddy, Fly (ค.ศ. 2006)
 Family Matters (ค.ศ. 2006)
 Two People (ค.ศ. 2007)
 The Show Must Go On (ค.ศ. 2007)
 Someone Behind You (ค.ศ. 2007)
 Mourning Grave / The Girl's Ghost Story (ค.ศ. 2014)
 Vertigo (ค.ศ. 2014)

 รายการวาไรตี้ 
 Music & Lyrics 
 Giltter 
 We Got Married Season 4
 Happy Together Season 3

 โฆษณา & พรีเซนเตอร์ 
 KTF Telecom
 Clean and Clear - Clear Fairness Lotion
 Anycall - Bodyguard
 Pocari Sweet
 BonJuk
 J.ESTINA Spokesperson

 มิวสิกวีดีโอ 
 Yoon Gun - Let's Break Up
 Yoon Gun - Sarang Han Da Myun
 Monday Kiz - Bye Bye Bye
 8eight - Goodbye, My Love
 Acoustic Collabo - First Love's Melody
 Lim Jae wook - Spring Expectation

 รางวัลที่ได้รับ 
KBS Female Rookie Award 2009
MBC Female Rookie Award 2012

 แหล่งข้อมูลอื่น 
 บ้านของคนรัก คิมโซ-อึน 
 บ้านหลังเล็ก ของคนรัก คิมโซ-อึน
# ทรินิตี
thumb|right|วิดีโอการระเบิด
ทรินิตี  เป็นการทดลองอาวุธนิวเคลียร์ครั้งแรก โดยสหรัฐอเมริกา ในวันที่ 16 กรกฎาคม ค.ศ. 1945http://www.eyewitnesstohistory.com/atomictest.htmhttp://www.trumanlibrary.org/teacher/abomb.htmhttp://www.atomicarchive.com/Docs/Trinity/FinalPreparations.shtml ที่ 35 ไมล์ (56 กม.) ทางตะวันออกเฉียงใต้ของเมืองโซคอร์โร (Socorro) รัฐนิวเม็กซิโก ที่สถานทดสอบทรายขาว (White Sands Proving Ground) กองบัญชาการใกล้กับอัลลาโมกอร์โด (Alamogordo) รัฐนิวเม็กซิโก http://www.dannen.com/decision/trin-rad.html การทดสอบทรินนิทีใช้อุปกรณ์แบบพลูโทเนียมระเบิดอยู่ภายใน เหมือนกับที่ใช้ในแฟตแมน  ซึ่งถูกทิ้งเหนือนางาซากิ ประเทศญี่ปุ่น ในวันที่ 9 สิงหาคมปีเดียวกัน ทรินิตีมีแรงระเบิดประมาณ 20 กิโลตันทีเอ็นที
# นีกอลา เดอ ลาร์ฌีลีแยร์
นีกอลา เดอ ลาร์ฌีลีแยร์ (, , ฟังเสียง; 10 ตุลาคม ค.ศ. 1656 - 20 มีนาคม ค.ศ. 1746) เป็นจิตรกรชาวฝรั่งเศสของสมัยโรโคโคของคริสต์ศตวรรษที่ 17 และ 18 ผู้มีความเชี่ยวชาญในการเขียนภาพเหมือน

บิดาผู้เป็นพ่อค้านำตัวเดอ ลาร์ฌีลีแยร์ไปเมืองแอนต์เวิร์ปตั้งแต่อายุเพิ่งได้ 3 ขวบ ระหว่างที่เป็นเด็กเดอ ลาร์ฌีลีแยร์ก็ได้ใช้เวลาถึงเกือบสองปีในลอนดอน หลังจากที่กลับมายังแอนต์เวิร์ปและประสบความล้มเหลวในด้านธุรกิจแล้ว เดอ ลาร์ฌีลีแยร์ก็หันไปหาห้องเขียนภาพของกูโบ (Goubeau) เมื่ออายุได้ 18 ปีก็เดินทางไปหาช่องทางทำมาหากินในอังกฤษ เมื่อไปได้ทำความรู้จักและได้รับการจ้างจากเซอร์ปีเตอร์ เลลีเป็นเวลาสี่ปีที่วินด์เซอร์ในบาร์กเชอร์

ความสามารถของเดอ ลาร์ฌีลีแยร์เป็นที่สนใจของพระเจ้าชาลส์ที่ 2 แห่งอังกฤษ ผู้ที่มีพระราชประสงค์ที่จ้างไว้เป็นจิตรกรประจำราชสำนัก แต่การคบคิดไรย์เฮาส์ต่อผู้ถือนิกายโรมันคาทอลิกสร้างความหวาดหวั่นให้แก่เดอ ลาร์ฌีลีแยร์ ผู้ที่ย้ายไปอยู่ปารีส และไปได้รับการชื่นชมจากเลอ เบริง และฟาน เดอร์ มอยเล็น ในที่สุด เดอ ลาร์ฌีลีแยร์ก็เริ่มมีชื่อเสียงมากขึ้น การใช้สีอันสดใสและการเขียนที่เป็นเชิงมีชีวิตชีวาเป็นที่ต้องใจของบุคคลสำคัญในยุคนั้นเป็นอันมาก ไม่ว่าจะเป็นนักแสดง ข้าราชการ และนักเทศน์ 

 ระเบียงภาพ
# ฮันนีโคน
ฮันนีโคน  เป็นเกิร์ลกรุปอาร์แอนด์บีและโซลสัญชาติอเมริกัน ที่มีเพลงโด่งดังที่สุดคือซิงเกิลอันดับ 1 ที่ชื่อ "Want Ads" เป็นศิลปินหญิงกลุ่มแรกของค่ายฮอตแวกซ์เรเคิดส์ ดำเนินงานโดยฮอลแลนด์-โดซิเออร์-ฮอลแลนด์ ที่เขียนและโปรดิวซ์ให้กับค่ายโมทาวน์ในต้นคริสต์ทศวรรษ 1970 หลังจากที่ได้ออกจากค่ายไป
# เอดวิน สตาร์
เอดวิน สตาร์  (21 มกราคม ค.ศ. 1942 - 2 เมษายน ค.ศ. 2003) เป็นนักร้องแนวโซลชาวอเมริกัน สตาร์เป็นที่รู้จักกับผลงานซิงเกิลสังกัดโมทาวน์ ที่โปรดิวซ์โดยนอร์แมน วิตฟิลด์ ที่ชื่อซิงเกิล "War" โด่งดังติดชาร์ตอันดับ 1 ในช่วงคริสต์ทศวรรษ 1970
# คิม ไวลด์
คิม ไวลด์  เกิดเมื่อวันที่ 18 พฤศจิกายน ค.ศ. 1960 ในชิสวิก เวสต์ลอนดอน เป็นนักร้องเพลงป็อปชาวอังกฤษ กวีและผู้ดำเนินรายการโทรทัศน์ เธอมีชื่อเสียงในวงการดนตรีในปี 1981 กับซิงเกิลฮิตแนวนิวเวฟ ที่ชื่อ "Kids in America" ที่ติดอันดับ 2 บนชาร์ตยูเคซิงเกิลส์ชาร์ต เธอโด่งดังในสหรัฐอเมริกา ในปี 1987 หลังจากเธอมีซิงเกิลฮิตติดอันดับ 1 ในเพลงฮิตที่นำเพลงของวงเดอะซูพรีมส์มาทำใหม่ที่ชื่อ "You Keep Me Hangin' On" และตั้งแต่ปี 1998 เธอเริ่มมีอาชีพใหม่เป็นนักจัดสวน ขณะที่ยังคงมีผลงานด้านดนตรีอยู่
# พราส
พราคาเซรล ซามูเอล มิเชล (Prakazrel Samuel Michel) หรือเป็นที่รู้จักในชื่อ พราส (Pras) เกิดเมื่อวันที่ 19 ตุลาคม ค.ศ. 1972 เป็นแร็ปเปอร์ชาวเฮติ-อเมริกัน นักแสดง โปรดิวเซอร์ภาพยนตร์ และเป็นสมาชิกวงฮิปฮอปที่ชื่อ เดอะฟูจีส์ ที่ถือเป็นวงที่มีอิทธิพลที่สุดวงหนึ่งในคริสต์ทศวรรษ 1990 กับผลงานชุด The Score
# คำแนะนำและยินยอม
คำแนะนำและยินยอม  หรือ โดยคำแนะนำและยินยอม  เป็นวลีที่มักใช้เป็นถ้อยบัญญัติร่างกฎหมายในหลายระดับทั้งรัฐธรรมนูญและกฎหมายอื่น ๆ

 ทั่วไป 

ถ้อยคำเช่นนี้มักใช้ในกรณีที่ประมุขแห่งรัฐมีอำนาจค่อนข้างจำกัดจำเขี่ยในทางปฏิบัติ และมักปรากฏในส่วนปรารภของบทกฎหมายที่ฝ่ายนิติบัญญัติจัดทำขึ้น เช่น ในสหราชอาณาจักร ร่างพระราชบัญญัติจะปรากฏพระราชปรารภว่า

"BE IT ENACTED by the Queen's most Excellent Majesty, by and with the advice and consent of the Lords Spiritual and Temporal, and Commons, in this present Parliament assembled, and by the authority of the same, as follows:"

ซึ่งแปลเป็นไทยได้ว่า

"จึงทรงพระกรุณาโปรดเกล้าโปรดกระหม่อมให้ตราพระราชบัญญัติขึ้นไว้ โดยคำแนะนำและยินยอมของรัฐสภาซึ่งสภาสามัญชนและสภาขุนนางทั้งสองสภาประชุมประกอบกันขึ้นนี้ และโดยอำนาจแห่งรัฐสภานั้น ดังต่อไปนี้"

ถ้อยบัญญัติข้างต้นเน้นย้ำว่า ถึงแม้สมเด็จพระราชินีนาถแห่งสหราชอาณาจักรจะทรงตราพระราชบัญญัติขึ้น แต่ก็มิใช่เป็นการริเริ่มโดยพระองค์เอง รัฐสภาต่างหากที่ตรากฎหมายนี้ขึ้นในทางปฏิบัติ

 ประเทศไทย 

ในประเทศไทยใช้ถ้อยบัญญัติลักษณะเดียวกับของสหราชอาณาจักร เช่น พระราชบัญญัติทั้งหลายจะปรากฏพระราชปรารภตอนหนึ่งว่า

"จึงทรงพระกรุณาโปรดเกล้าโปรดกระหม่อมให้ตราพระราชบัญญัติขึ้นไว้ โดยคำแนะนำและยินยอมของรัฐสภา ดังต่อไปนี้"

("BE IT ENACTED by the King's most Excellent Majesty, by and with the advice and consent of the National Assembly, as follows:")
# มุมทิศ
มุมทิศ ภาคทิศ หรือ แอซิมัท  เป็นการวัดมุมในพิกัดทรงกลม เวกเตอร์จากผู้สังเกต (จุดกำเนิด) ไปยังจุดที่สนใจจะถูกฉายโดยตรง (ตั้งฉาก) ลงบนระนาบอ้างอิง มุมระหว่างเวกเตอร์จากการฉายและเวกเตอร์อ้างอิงบนระนาบอ้างอิงเรียกว่ามุมทิศ

ตัวอย่างของมุมทิศคือการวัดตำแหน่งของดวงดาวบนท้องฟ้า ดาวเป็นจุดที่สนใจ ระนาบอ้างอิงคือขอบฟ้าหรือผิวน้ำ และอ้างอิงเวกเตอร์จากจุดทางทิศเหนือ มุมทิศคือมุมระหว่างจุดทิศเหนือและการฉายตั้งตรงของดาวลงสู่ขอบฟ้าhttp://dictionary.reference.com/browse/azimuth

โดยทั่วไปมุมทิศมีหน่วยเป็นองศา  (°) แนวคิดของมุมทิศนำไปประยุกต์ใช้ได้หลากหลาย ทั้งในการเดินเรือ, การวัดตำแหน่งดาว, การทำแผนที่, การทำเหมือง และ การใช้ปืนใหญ่ คำว่า azimuth กลายมาจาก คำในภาษาอาหรับ: السمت as-simt แปลว่า ทิศทาง ซึ่งหมายถึงเส้นทางหรือทิศทางของบุคคลที่หันหน้าออกไป

 มุมทิศที่อ้างอิงทิศเหนือ 
 จากทิศเหนือวนตามเข็มนาฬิกา ทิศเหนือ  0° หรือ 360° ทิศใต้  180° ทิศตะวันออกเฉียงเหนือกึ่งเหนือ  22.5° ทิศตะวันตกเฉียงใต้กึ่งใต้  202.5° ทิศตะวันออกเฉียงเหนือ  45° ทิศตะวันตกเฉียงใต้  225° ทิศตะวันออกเฉียงเหนือกึ่งตะวันออก  67.5° ทิศตะวันตกเฉียงใต้กึ่งตะวันตก  247.5° ทิศตะวันออก  90° ทิศตะวันตก  270° ทิศตะวันออกเฉียงใต้กึ่งตะวันออก  112.5° ทิศตะวันตกเฉียงเหนือกึ่งตะวันตก  292.5° ทิศตะวันออกเฉียงใต้  135° ทิศตะวันตกเฉียงเหนือ  315° ทิศตะวันออกเฉียงใต้กึ่งใต้  157.5° ทิศตะวันตกเฉียงเหนือกึ่งเหนือ  337.5°
# จ๊ะเอ๋ โกยแล้วจ้า
จ๊ะเอ๋ โกยแล้วจ้า เป็นภาพยนตร์ไทย ออกฉายเมื่อวันที่ 29 ตุลาคม พ.ศ. 2552 กำกับโดย นะติ พันธุ์มณี เขียนโดยนะติ พันธุ์มณี นำแสดงโดยตรีชฎา มาลยาภรณ์ และเสกสรร สุทธิจันทร์http://www.siamzone.com/movie/m/5596